
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση διενέργειας πρόσχωσης θαλάσσιας έκτασης 
στη θέση Σαμπατική στο Νομό Αρκαδίας. 1 

ΑΠΟΦΑΣΕΙΣ 

Αλλαγή χρήσης τμήματος του υπ’ αρ. 2004 τεμαχίου 
της συμπληρωματικής διανομής έτους 1982, α- 
γρ/τος Καμπάνης Ν. Κιλκίς, υπό τα στοιχεία Α, Β, Γ, 

Δ, Ε,Ζ, Η, ΘΑ. 2 


ΔΙ ΑΤΑΓΜΑΤ Α 

Ο) 

Έγκριση διενέργειας πρόσχωσης θαλάσσιας έκτασης 
στη θέση Σαμπατική στο Νομό Αρκαδίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Τις διατάξεις του άρθρου 9 του α.ν.2344/1940 (ΦΕΚ 
154 Α’) "περί αιγιαλού και παραλίας", όπως ισχύουν. 

2. - Το υπ’ αριθμ. 396/27.1.2000 έγγραφο της Δ/νσης Υ¬ 
ποδομών της Νομαρχιακής Αυτοδιοίκησης Αρκαδίας, με 
το οποίο ζητήθηκε η παραχώρηση της χρήσης αιγιαλού 
στη θέση Σαμπατική για την εκτέλεση του έργου «Κατα¬ 
σκευή αλιευτικού καταφυγίου Σαμπατικής». 

3. - Την υπ’ αριθμ. 500/13.8.1990 (ΦΕΚ 476τ.Δ'/4.9.1990) 
απόφαση του Νομάρχη Αρκαδίας, περί καθορισμού ο¬ 
ρίων αιγιαλού-παραλίας στη θέση «Όρμος Σαμπατικής» 
Ν. Αρκαδίας. 

4. - Το υπ’ αριθμ. 176/15.3.2000 έγγραφο της Κτηματι¬ 
κής Υπηρεσίας Αρκαδίας, με το οποίο εισηγείται την έκ¬ 
δοση Προεδρικού Διατάγματος για την κατασκευή του α¬ 
λιευτικού καταφυγίου Σαμπατικής. 

5. - Τα υπ’ αριθμ. Φ. 188/269/83/Σ. 1281/8.8.1983 και 
Φ.542/200/93/Σ.484/5.4.1993 έγγραφατης Δ/νσης Α2 του 
ΓΕΝ. 

6. - Το υπ’ αριθμ. Φ.919.32625/35/78/Σ.599/27.5.1998 
έγγραφο της Υπηρεσίας Φάρωντου Πολεμικού Ναυτικού. 


7. -Την υπ’ αριθμ. 23168/4562/24.8.1998 απόφαση προ¬ 
έγκρισης χωροθέτησης των έργων στον όρμο Σαμπατι¬ 
κής, η οποία εκδόθηκε από τη Δ/νση Χωροταξίας της Γ εν. 
Δ/νσης Περιβάλλοντος του Υ.ΠΕ.ΧΩ.Δ.Ε. 

8. -Την υπ’ αριθμ. 110156/30.12.1999 κοινή απόφαση Υ- 
ΠΕΧΩΔΕ - ΥΕΝ, η οποία εκδόθηκε από το Α' Τμήμα της Ει¬ 
δικής Υπηρεσίας Περιβάλλοντος της Γ ενικής Δ/νσης Πε¬ 
ριβάλλοντος, του Υπουργείου ΠΕ.ΧΩ.Δ.Ε., περί έγκρισης 
περιβαλλοντικών όρων για το έργο «Αλιευτικό καταφύγιο 
Σαμπατικής» στο Νομό Αρκαδίας. 

9. - Το υπ’ αριθμ. 3117.1/Φ.37/ΥΠ 27/02/26.5.1998 έγ¬ 
γραφο της Δ/νσης Λιμενικής Αστυνομίας του Υπουργείου 
Εμπορικής Ναυτιλίας. 

10. - Το από 24.2.1998 πρακτικό της ΝΕΧΩΠ Αρκαδίας. 

11. - Τα έγγραφα με αρ. πρωτ. 678/12.3.1998 της ΙΗ' Ε¬ 
φορείας Βυζαντινών Αρχαιοτήτων Σπάρτης, 1223/ 
30.12.1992 της Εφορείας Προϊστορικών και Κλασσικών 
Αρχαιοτήτων Σπάρτης και 4639/11.11.1992 της Εφορείας 
Εναλίων Αρχαιοτήτων, του Υπουργείου Πολιτισμού. 

12. -Το υπ’ αριθμ. 501970/31.7.1998 έγγραφο το ΕΟΤ. 

13. - Το υπ’ αριθμ. 1859/16.3.1998 έγγραφο του Τμήμα¬ 
τος Υγιεινής, της Δ/νσης Υγείας Πρόνοιας της Νομαρχια¬ 
κής Αυτοδιοίκησης Αρκαδίας. 

14. - Το υπ’ αριθμ. 396/27.1.2000 έγγραφο της Δ/νσης Υ¬ 
ποδομών της Νομαρχιακής Αυτοδιοίκησης Αρκαδίας, με 
το οποίο εκφράζει τη σύμφωνη γνώμη της για την κατα¬ 
σκευή του αιτούμενου έργου. 

15. - Τη με αρ. πρωτ. 2309/98/5.3.1999 απόφαση της 
Δ/νσης Υποδομών της Νομαρχιακής Αυτοδιοίκησης Αρ¬ 
καδίας, περί έγκρισης της μελέτης κατασκευής του έρ¬ 
γου «Αλιευτικό καταφύγιο Σαμπατικής». 

16. - Το από 28.2.2000 πρακτικό της Επιτροπής Δημο¬ 
σίων Κτημάτων Νομού Αρκαδίας. 

17. - Την υπ’ αριθμ. 1026512/2652/Β0010/17.5.2000 α¬ 
πόφαση του Υπουργού Οικονομικών με την οποία παρα- 
χωρήθηκε το δικαίωμα χρήσης αιγιαλού για την εκτέλεση 
του έργου «Κατασκευή αλιευτικού καταφυγίου Σαμπατι¬ 
κής», το οποίο εμπεριέχει προσχώσεις. 

18. -Την υπ’ αριθμ. 1039386/441 /Α0006/21.4.2000 (ΦΕΚ 
571 τ. Β721.4.2000) κοινή απόφαση των Πρωθυπουργού 
και Υπουργού Οικονομικών, περί ανάθεσης αρμοδιοτή¬ 
των του Υπουργού Οικονομικών στους Υφυπουργούς. 

Με πρόταση του Υφυπουργού Οικονομικών, αποφασί¬ 
ζουμε: 

Άρθρο μόνο 

Εγκρίνεται η από το Δημόσιο διενέργεια πρόσχωσης 
θαλάσσιας έκτασης χιλίων τετρακοσίων εβδομήντα δύο 
και πενήντα τετραγωνικών μέτρων (1.472,50 τ.μ.), στην 
περιοχή Σαμπατικής Νομού Αρκαδίας, όπως αυτή εικονί- 
ζεται με τα στοιχεία 1,2,3,4,5,6,7,8,9,10,11,12,13,14, 
15, 1 στο από έτος 1984 τοπογραφικό διάγραμμα, κλίμα¬ 
κας 1:500, του πολιτικού μηχανικού Παναγιώτη Ευθυμίου. 

Κατά την πρόσχωση και μετά από αυτήν, να τηρηθούν όλοι 
οι όροι που έχουν τεθεί με τα έγγραφα Φ. 188/269/ 83/Σ. 
1281/8.8.1983 και Φ.5 42/200/93/Σ.484/5.4.1993 της Δ/νσης 
Α2του ΓΕΝ, Φ.919.32625/35/78/Σ.599/27.5.1998 της Υπηρε¬ 
σίας Φάρων του Πολεμικού Ναυτικού, 23168/ 
4562/24.8.1998 απόφαση προέγκρισης χωροθέτησης των 
έργων, 110156/30.12.1999 απόφαση έγκρισης περιβαλλο¬ 
ντικών όρων, 3117.1 /Φ 37/ΥΠ 27/02/26.5.1998 του ΥΕΝ, το α¬ 
πό 24.2.1998 πρακτικό της ΝΕΧΩΠ Αρκαδίας, 678/12.3.1998 
της ΙΗ' Εφορείας Βυζαντινών Αρχαιοτήτων Σπάρτης, 
1223/30.12.1992 της Εφορείας Προϊστορικών και Αρχαιοτή¬ 
των Σπάρτης και 4639/11.11.1992 της Εφορείας Εναλίων Αρ¬ 
χαιοτήτων, 501970/31.7.1998 του ΕΟΤ 1859/16.3.1998 της 
Δ/νσης Υγείας Πρόνοιας της Νομαρχιακής Αυτοδιοίκησης 
Αρκαδίας, 396/27.1.2000 της Δ/νσης Υποδομών της Νομαρ¬ 
χιακής Αυτοδιοίκησης Αρκαδίας, 2309/98/5.3.1999 απόφα¬ 
ση της προαναφερθείσης Δ/νσεως, το από 28.2.2000 πρα¬ 
κτικό της Επιτροπής Δημοσίων Κτημάτων Νομού Αρκαδίας 
και 1026512/2652/ Β0010/17.5.2000 απόφαση του Υπουρ¬ 
γού Οικονομικών περί παραχώρησης της χρήσης αιγιαλού 
για την εκτέλεση του έργου. 

Το ωφέλιμο βάθος της εσωτερικής πλευράς του κυμα¬ 
τοθραύστη μήκους 70μ., αντί -3μ. να είναι - 3,5μ. ώστε να 
είναι δυνατή η εξυπηρέτηση μικρών πλοίων του ΠΝ (Ν/Α, 
Τ/ΠΚκλπ.). 

Να τοποθετηθούν μόνιμα παραβλήματα σε άλατα κρη¬ 
πιδώματα με κάθετο μέτωπο όπου και οι θέσεις παραβο¬ 
λής. 

Τα βυθοκορήματα να διασκορπισθούν με την άμεση ε- 
ποπτεία της Λιμενικής Αρχής σε βάθη πάνω από 50μ. 

Η φωτοσήμανση των έργων να γίνει σύμφωνα με τις ο¬ 
δηγίες της Υπηρεσίας Φάρων και να περιλαμβάνει τα α¬ 
κόλουθα δύο σκέλη: 

α) Την προσωρινή φωτοσήμανση των έργων κατά τη 
διάρκεια της εκτέλεσής τους και 

β) Την οριστική φωτοσήμανση μετά την ολοκλήρωσή 
τους. 

Η προσωρινή φωτοσήμανση των έργων απαιτείται να ε- 
κτελεσθεί σύμφωνα μετο άρθρο 21 του Ν. 1629/51 «Περί 
Φάρων». 

Η έναρξη λειτουργίας της προσωρινής φωτοσήμανσης 
απαιτείται να γνωστοποιηθεί στην Υπηρεσία Φάρων, κοι¬ 
νοποιημένη στην Υδρογραφική Υπηρεσία, μνημονεύο¬ 
ντας τα παρακάτω στοιχεία που θα διαπιστωθούν μετά 
την εγκατάσταση, προκειμένου να εκδοθεί αγγελία ενη¬ 
μέρωσης των ναυτιλλομένων: 

α. Είδος φανού, χρώμα φωτός και χαρακτηριστικό 

β. Ακριβής θέσης φανού και χάρτης από τον οποίο έχει 
ληφθείτο στίγμα. 

γ. Ακριβές ύψος φανού από την επιφάνεια της θάλασ¬ 
σας. 

δ. Απόσταση από την οποία ο φανός είναι ορατός. 

ε. Είδος υποδοχής επί της οποίας είναι τοποθετημένος 
ο φανός. 


Για την αποφυγή ναυτικού ατυχήματος, η προσωρινή 
φωτοσήμανση απαιτείται να εξακολουθήσει να λειτουρ¬ 
γεί και σε περίπτωση διακοπής των έργων ή πέρατος αυ¬ 
τών και μέχρι ενάρξεως λειτουργίας της οριστικής φωτο¬ 
σήμανσης. 

Γ ια την οριστική φωτοσήμανση των έργων μετά την ο¬ 
λοκλήρωσή τους απαιτείται να εγκατασταθεί ένας (1) αυ¬ 
τόματος πράσινος πυρσός. 

Η δαπάνη εγκατάστασης της οριστικής φωτοσήμαν¬ 
σης, βαρύνει σύμφωνα με το Ν. 1629/51 «Περί Φάρων» 
τον προϋπολογισμό των έργων και κατ’ επέκταση το φο¬ 
ρέα για ωφέλεια του οποίου εκτελούνται αυτά. 

Προς υλοποίηση των ανωτέρω απαιτείται όπως με μέρι- 
μνατου φορέα για ωφέλεια του οποίου εκτελούνταιτα έρ¬ 
γα: 

α) Να κατασκευασθεί η υποδοχή του πυρσού, η οποία 
θα αποτελείται από βάση με σκυρόδεμα και σιδηρόπλε- 
κτη κατασκευή (οβελός). Η σιδερόπλεκτη κατασκευή (ο¬ 
βελός) από ανοξείδωτο έλασμα τύπου 316Λ, να χρωματι- 
σθεί δια λευκού χρώματος, ενώ περιφερειακά του οβελού 
αφού τοποθετηθεί έλασμα πάχους 1,5 μ.μ., να χρωματι- 
σθεί δια πρασίνου χρώματος. Η υποδοχή να τοποθετηθεί 
σε απόσταση 3-4 μέτρα από την κεφαλή του λιμενοβρα¬ 
χίονα 

β) Να τροφοδοτηθεί η υποδοχή με παροχή ηλεκτρικού 
ρεύματος 220 V 50 περιόδων με ανεξάρτητη γραμμή, η ο¬ 
ποία θα καταλήγει σε στεγανό ασφαλειοδιακόπτη στον ε¬ 
ξώστη της υποδοχής. 

Η ηλεκτρική εγκατάσταση να εκτελεσθεί σύμφωνα με 
τους ισχύοντες κανονισμούς του Υπ. Βιομηχανίας. 

γ) Να κατατεθεί στην Τράπεζα της Ελλάδος και στο λογα¬ 
ριασμό 232231/0, στο όνομα του Τμηματάρχη Λογιστικού 
Φάρων, ένα εκατομμύριο εκατόν ογδόντα χιλιάδες 
(1.180.000) δρχ., ποσό που αντιστοιχεί στην αξία τυποποιη¬ 
μένου φωτιστικού μηχανήματος, το οποίο θα παραληφθεί 
και θα τοποθετηθεί από τα υπάρχοντα αποθέματα της Υπη¬ 
ρεσίας Φάρων, καθώς και για οδοιπορικά έξοδα του συνερ¬ 
γείου το οποίο θα αποσταλεί για την εγκατάστασή του. Η α¬ 
νωτέρω κοστολόγηση ισχύει μέχρι 30-9-1998. Εφόσον δεν 
κατατεθούν τα χρήματα μέχρι την παραπάνω ημερομηνία, 
να ζητηθεί νέα κοστολόγηση λόγω πιθανής ανατίμησης της 
αξίας του φωτιστικού μηχανήματος. 

Για την αποφυγή τυχόν καθυστέρησης εγκατάστασης 
του φωτιστικού μηχανήματος, ο φορέας εκτέλεσης του 
έργο υ να ενη μερώνει σε τακτά χρονικά διαστή ματα την Υ¬ 
πηρεσία Φάρων ως προς την πρόοδο των έργων και την υ¬ 
λοποίηση των οδηγιών της. 

Ο αυτόματος πυρσός μετά την εγκατάστασή του θα α¬ 
ποτελεί τμήμα του Φαρικού Δικτύου της Χώρας και η πα¬ 
ραπέρα λειτουργία και συντήρησή του θα βαρύνει την Υ¬ 
πηρεσία Φάρων. 

Παράλληλα και πέρα από τη φωτοσήμανση των έργων 
με τον αυτόματο πυρσό, πρέπει σε όλα τα λιμενικά έργα 
που θα κατασκευασθούν (προβλήτες, κρηπιδώματα κλπ.) 
να τοποθετηθεί άπλετος ηλεκτροφωτισμός ώστε το περί¬ 
γραμμά τους να είναι ορατό από τα σκάφη τα οποία θα ε- 
κτελούν χειρισμούς. 

Να τηρηθούν οι περιβαλλοντικοί όροι που εγκρίνονται 
με την υπ’ αριθμ. 110156/30.12.1999 κοινή απόφαση Υ- 
ΠΕΧΩΔΕ - ΥΕΝ και συγκεκριμένα: 

Να τηρούνται οι οικείες Νομαρχιακές αποφάσεις σχετι¬ 
κά με τα υγρά απόβλητα. Σε ό,τι αφορά στα αέρια από¬ 
βλητα, οι επιτρεπόμενες συγκεντρώσεις ρυπαντικών 

φορτίων αναφέρονται στις Π.Υ.Σ. 99/10.7.87 (ΦΕΚ 
135/Α728.7.87) και Π.Υ.Σ. 25/18.3.88 (ΦΕΚ52/Α722.3.88). 

Τα μηχανήματα που θα εγκατασταθούν στο εργοτάξιο 
να έχουν τις προϋποθέσεις που προβλέπονται από τις Υ¬ 
πουργικές Αποφάσεις: 
α) Υπ.Απ. 2640/270/ΦΕΚ 689/18.8.78 
β) Υπ.Απ. 56206/1613/ΦΕΚ 570/Β79.9.86 
γ) Υπ.Απ. 69001/1921/ΦΕΚ 751/Β /18.8.88 
δ) Υπ.Απ. 765/ΦΕΚ 81/Β /21.2.91 
Όσον αφορά στους κραδασμούς κατά τη διάρκεια κα¬ 
τασκευής του έργου ορίζονται ως ανώτατα όρια της τα¬ 
χύτητας δόνησης τα παρακάτω: 
α) για συχνότητα 16,5 Ηζτα 12ιτΐΓη/3θο 
β) για συχνότητα 63 Ηζ τα 1 δαιππ/εθο μετρώμενα στο ε¬ 
σωτερικό της πλησιέστερης κατοικίας προς την πηγή δο¬ 
νήσεων. 

Ο κύριος του έργου οφείλει κατά τις διαδικασίες επίβλε¬ 
ψης και παραλαβής να λάβει όλα τα απαραίτητα μέτρα έ¬ 
τσι ώστε να εξασφαλίζεται η τήρηση των περιβαλλοντικών 
όρων από τον ανάδοχο στο μέρος που τον αφορούν και η 
δυνατότητα αντιμετώπισης και αποκατάστασης δυσάρε¬ 
στων περιβαλλοντικά καταστάσεων οφειλομένων σε ενέρ¬ 
γειες ή παραλείψεις του αναδόχου κατά παράβαση των 
περιβαλλοντικών όρων. 

Ο κύριος του έργου, επίσης, οφείλει από τις πιστώσεις 
για την κατασκευή και λειτουργία του έργου, να εξασφα¬ 
λίζει κατά προτεραιότητα τις απαιτούμενες δαπάνες για 
τα έργα προστασίας του περιβάλλοντος. 

Για οποιαδήποτε δραστηριότητα ή εγκατάσταση απα¬ 
ραίτητη για την κατασκευή - λειτουργία των έργων θα 
πρέπει προηγουμένως να έχουν χορηγηθεί όλες οι προ- 
βλεπόμενες από την κείμενη νομοθεσία άδειες και εγκρί¬ 
σεις, συμπεριλαμβανομένων των εγκρίσεων περιβαλλο¬ 
ντικών όρων που απαιτούνται για τις επιμέρους δραστη¬ 
ριότητες ή εγκαταστάσεις (μονάδα παραγωγής 
αδρανών, ετοίμου σκυροδέματος, ασφαλτομίγματος). 
Ειδικότερα και εφόσον ενεργοποιηθούν: 
α) Οι μονάδες παραγωγής αδρανών (σπαστηριοτρι- 
βεία), θα πρέπει να έχουν σύστημα διαβροχής και συ¬ 
γκράτησης σκόνης. Επίσης οι πάσης φύσεως μεταφορι¬ 
κές ταινίες αδρανών θα πρέπει να είναι καλυμμένες. 

β) Οι εγκαταστάσεις παραγωγής ετοίμου σκυροδέμα¬ 
τος θα πρέπει να είναι εφοδιασμένες με σύστημα αποκο- 
νίωσης των σιλό τσιμέντου, του αναμίκτη και της ζυγιά- 
στρας. Απαιτούμενα για την κατασκευή του έργου υλικά 
μπορούν να εξασφαλισθούν από νομίμως λειτουργούντα 
λατομεία της περιοχής τα οποία θα πρέπει να είναι εφο¬ 
διασμένα με την απαιτούμενη απόφαση έγκρισης περι¬ 
βαλλοντικών όρων και με την προϋπόθεση ότι αυτοί τη¬ 
ρούνται επακριβώς. Απαγορεύεται η δημιουργία δανειο¬ 
θαλάμου ή η απόληψη αδρανών από κοίτες ρεμάτων. 

Επιτρέπεται η αλίευση λίθων ή αδρανών υλικών από τη 
θάλασσα, τα οποία πιθανόν απαιτηθούν για την κατα¬ 
σκευή του έργου. Στην περίπτωση αυτή απαιτείται υπο¬ 
βολή και έγκριση ειδικής τεχνικής μελέτης που θα συντα¬ 
χθεί με μέριμνα και δαπάνες του αναδόχου και θα υπο¬ 
βληθεί μέσω του κύριου του έργου και θα εγκριθεί από 
την Ειδική Υπηρεσία Περιβάλλοντος του ΥΠΕΧΩΔΕ, πριν 
την έναρξη των εργασιών αλίευσης. 

Το εργοτάξιο που θα εγκατασταθεί στην παραλία να κα¬ 
ταλάβει τη μικρότερη δυνατή έκταση με ευθύνη της επι- 
βλέπουσας Υπηρεσίας και σε όλη τη διάρκεια της κατα¬ 
σκευής του έργου ο ανάδοχος να λαμβάνει μέριμνα για 


τον περιορισμό των αιωρούμενων σωματιδίων από τη δια¬ 
χείριση των αδρανών υλικών, με τον ψεκασμό τους και τη 
συχνή διαβροχή των υπαίθριων χώρων του εργοταξίου. 

Είναι υποχρεωτικό το σκέπασμα των φορτηγών κατά τη 
μεταφορά υλικών και ο κατάλληλος προγραμματισμός 
για αποφυγή μεταφορών σε ώρες αιχμής και κοινής ησυ- 
χίας. 

Απαγορεύεται η πλύση των μηχανημάτων του αναδό¬ 
χου του έργου ή απόρριψη λαδιών στη χερσαία ζώνη με 
την αλλαγή τους. 

Κάθε είδους σκουπίδια, άχρηστα υλικά, παλιά ανταλλα¬ 
κτικά και μηχανήματα, λάδια παντός είδους ενέματα 
κ.λπ., να συλλέγονται και να απομακρύνονται από το χώ¬ 
ρο του έργου η δε διάθεσή τους να γίνεται σύμφωνα με τις 
ισχύουσες διατάξεις. 

Απαγορεύεται η κάθε μορφής καύση υλικών (λάστιχα, 
λάδια κ.λπ.) στην περιοχή του έργου. 

Απαγορεύεται η ρύπανση των επιφανειακών και υπογεί¬ 
ων νερών από κάθε είδους λάδια, καύσιμα κ.λ.π. 

Ομοίως απαγορεύεται η απόρριψη παλαιών λαδιών επι 
του εδάφους. Η διαχείριση των μεταχειρισμένων ορυκτε¬ 
λαίων θα πρέπει να γίνεται σύμφωνα μετά προβλεπόμενα 
στην ΚΥΑ 98012/2001/96 (ΦΕΚ40/Β796). 

Κάθε είδους εργοταξιακή εγκατάσταση (γραφεία, συ¬ 
νεργεία, αποθήκες κ.λπ.) να απομακρυνθεί μετά το πέρας 
κάθε εργολαβίας και ο χώρος να αποκατασταθεί και τού¬ 
το ανεξαρτήτως του ιδιοκτησιακού καθεστώτος κάθε ερ- 
γοταξιακού χώρου. 

Απαγορεύεται η παραμονή στο χώρο του έργου και η 
χρησιμοποίηση μηχανημάτων χωρίς το πιστοποιητικό έ¬ 
γκρισης τύπου ΕΟΚ περί θορύβου. 

Η επιβλέπουσα Υπηρεσία υποχρεούται για τον έλεγχο 
της τήρησης των παραπάνω. 

Όπου η διαθέσιμη τεχνολογία δεν εξασφαλίζει αποδε¬ 
κτά επίπεδα θορύβου, να τοποθετούνται στους χώρους 
πρόκλησής του, πρόχειρα ηχοπετάσματα. 

Μέση ενεργειακή στάθμη θορύβου κατά τη λειτουργία 
των εργοταξίων ορίζονται τα 65 άΒ(Α). 

Να ληφθεί μέριμνα αντιπυρικής προστασίας κατά την 
κατασκευή, για την αντιμετώπιση τυχόν εκδηλώσεων 
πυρκάίάς από τη λειτουργία των μηχανημάτων. 

Να προβλεφθεί η κατασκευή έργων υποδομής για την ε¬ 
γκατάσταση δικτύων ηλεκτροδότησης, υδροδότησης, 
τηλεφωνίας κ.λπ. 

Τα βυθοκορρήματα που θα προκύψουν από τις εκσκα¬ 
φές, να χρησιμοποιηθούν για τις επιχώσεις εφόσον κρι- 
θούν κατάλληλα από την επιβλέπουσα Υπηρεσία και πλη- 
ρούντις τεχνικές προδιαγραφές του έργου. 

Σε αντίθετη περίπτωση και εφόσον δεν υπάρχει δυνα¬ 
τότητα διάθεσής τους στην ξηρά να διασκορπισθούν σε 
απόσταση πέραν του ενός (1) ναυτικού μιλίου από την α¬ 
κτή και σε βάθος μεγαλύτερο από πενήντα (50) μέτρα, χω¬ 
ρίς να μειώσουν το θαλάσσιο βάθος περισσότερο από 
τρία (3) μέτρα, ώστε να μην αλλοιωθούν τα βάθη της πε¬ 
ριοχής, μετά από θετική γνωμάτευση αρμόδιου Κρατικού 
Εργαστηρίου (ΕΚΘΕ) από την οποίοα να προκύπτει ότι τα 
υλικά δεν είναι επιβλαβή για το θαλάσσιο περιβάλλον. 

Σε περίπτωση που απαιτηθεί κατά την εκσκαφή του πυθ¬ 
μένα η χρήση εκρηκτικών υλών, να ληφθούν όλες οι προ- 
βλεπόμενες από τη νομοθεσία άδειες. 

Οι βυθοκορρήσεις να μη γίνονται κατά τη διάρκεια της 
αναπαραγωγικής περιόδου της ιχθυοπανίδας. 

Λόγω της ηχορρύπανσης που θα δημιουργεί στην πε- 

ρίοδο κατασκευής των έργων, της θολερότητας της θα¬ 
λάσσιας περιοχής και των εκπομπών αερίων ρύπων από 
τα μηχανήματα του εργοταξίου και της πιθανής πρόκλη¬ 
σης ατυχημάτων τα έργα να μην εκτελεστούν τη θερινή 
περίοδο, αλλά σε περίοδο που δε γίνεται λήψη θαλάσσιων 
λουτρών. 

Να κατασκευασθούν ευκολίες υποδοχής για την παρα¬ 
λαβή πετρελαιοειδών καταλοίπων και απορριμμάτων των 
σκαφών που θα προσεγγίζουν. Για τα πετρελαιοειδή κα¬ 
τάλοιπα να κατασκευασθούν χαμηλά τσιμεντένια φρεάτια 
εντός των οποίων να τεθούν πλαστικές δεξαμενές με δυ¬ 
νατότητα εκκένωσης ή μεταφοράςτους (λόγω πλήρωσής 
τους και αντικατάστασή τους με άλλες κενές ιδίου τύ¬ 
που). 

Να ληφθούν όλα τα απαραίτητα μέτρα και να γίνει προ¬ 
σωρινή σήμανση με πινακίδες προς αποφυγή ατυχημά¬ 
των κατά τη διάρκεια των εργασιών, όπως θα υποδείξει η 
Λιμενική Αρχή. 

Με μέριμνα της Λιμενικής Αρχής να ληφθούν δείγματα 
θαλάσσιου νερού πριν από την έναρξη κατασκευής του 
έργου και με μέριμνα του φορέα διαχείρισης να γίνει μέ¬ 
τρηση όλων των παραμέτρων ποιότητας νερών που κα¬ 
θορίζονται από την Ελληνική και Ευρωπαϊκή νομοθεσία. 

Να προβλεφθεί η εγκατάσταση κατάλληλων και επαρ¬ 
κών χώρων υγιεινής, καθώς επίσης και κατασκευές για τη 
δυνατότητα εξυπηρέτησης ατόμων με ειδικές ανάγκες. 

Να υπάρχει εγκατάσταση δικτύου πυρόσβεσης εγκε¬ 
κριμένη από την οικεία Πυροσβεστική Υπηρεσία. 

Να εξασφαλίζεται με μέριμνα του φορέα διαχείρισης 
του αλιευτικού καταφυγίου, η συγκέντρωση και αποκομι¬ 
δή των απορριμμάτων και η εν γένει ευπρέπεια του χώ¬ 
ρου. Όλες οι αποχετεύσεις από τους χώρους υγιεινής 
που θα κατασκευασθούν να μην καταλήγουν στη θάλασ¬ 
σα, αλλά να συλλέγονται και να απομακρύνονται μέσω 
συστήματος βιολογικού καθαρισμού. 

Απαγορεύεται ο καθαρισμός των δικτύων εντός της λι- 
μενολεκάνης για να μη δημιουργείται ρύπανση. 

Να προβλεφθεί παροχή σωστικών μέσων και προστα¬ 
σίας έναντι ναυτιλιακών κινδύνων. 

Για την καλύτερη προσαρμογή του έργου στη φυσική 
διαμόρφωση της περιοχής, να γίνει επένδυση της τελικής 
επιφάνειας του έργου με παραδοσιακές πλάκες της πε¬ 
ριοχής (Καστάνιτσας). 

Με ευθύνη του φορέα διαχείρισης του έργου, να γίνο¬ 
νται τακτικές δειγματοληψίες σε δύο σταθερά σημεία του 
έργου, ένα στο εσωτερικό του και ένα στην είσοδό του, 
στις οποίες θα μετρώνται όλες οι παράμετροι ποιότητας 
νερών που καθορίζονται από την Ελληνική και Κοινοτική 
νομοθεσία για την αξιολόγηση της ποιότητας των νερών 
και τα αποτελέσματάτους να καταχωρούνται σε ειδικό βι¬ 
βλίο που θα τηρείται από το φορέα διαχείρισης. 

Επίσης να τηρούνται όλοι οι περιβαλλοντικοί όροι που 
αναφέρονται στη μελέτη περιβαλλοντικών επιπτώσεων 
του έργου και δεν έρχονται σε αντίθεση με τα παραπάνω. 

Οι ανωτέρω αναφερόμενοι περιβαλλοντικοί όροι ισχύ¬ 
ουν μέχρι 31.12.2010 και με την προϋπόθεση ότι θα τη- 
ρούνταιτα στοιχεία που αναφέρονται στην εγκριθείσα με¬ 
λέτη περιβαλλοντικών επιπτώσεων των έργων. 

Αλλαγή βασικών χαρακτηριστικώντου έργου, όπως αυ¬ 
τό περιγράφεται στη μελέτη περιβαλλοντικών επιπτώσε¬ 
ων, με τους όρους και περιορισμούς της απόφασης έ¬ 
γκρισης περιβαλλοντικών όρων, είναι δυνατή μόνο εφό¬ 
σον δεν επέρχονται ουσιαστικές διαφοροποιήσεις ως 


προς τις επιπτώσεις στο περιβάλλον και μόνο ύστερα από 
σχετική έγκριση της Δ/νσης Περιβαλλοντικού Σχεδια- 
σμού του Υ.ΠΕ.ΧΩ.Δ.Ε. Σε κάθε άλλη περίπτωση απαιτεί¬ 
ται νέα απόφαση έγκρισης περιβαλλοντικών όρων. 

Κάθε όρος της απόφασης έγκρισης περιβαλλοντικών ό¬ 
ρων δύναται να τροποποιηθεί εφόσον κατά την κατα¬ 
σκευή ή τη λειτουργία του έργου προκύπτει ότι δεν προ¬ 
στατεύεται επαρκώς το περιβάλλον. Επίσης δύναται να 
τροποποιηθεί ανάλογα με τα αποτελέσματα του προ¬ 
γράμματος παρακολούθησης κ.λπ., με γνώμονα αποκλει¬ 
στικά την πληρέστερη προστασία του περιβάλλοντος. 

Με το ίδιο σκεπτικό δύνανται να τεθούν νέοι περιβαλλο¬ 
ντικοί όροι, εάν τούτο χρειασθεί, δεδομένης της εξέλιξης 
στον τομέα των περιβαλλοντικών ερευνών (π.χ.αλλαγή ο¬ 
ρίων), λόγω του μεγάλου χρονικού ορίζοντα λειτουργίας 
του έργου και της προόδου της αντιρυπαντικής τεχνολο- 
γίας. 

Η απόφαση έγκρισης περιβαλλοντικών όρων καθώς και 
η μελέτη περιβαλλοντικών επιπτώσεων του έργου, θα 
πρέπει σε κάθε έλεγχο να βρίσκονται στα γραφεία της ε- 
πιβλέπουσας Υπηρεσίας και να επιδεικνύονται σε κάθε 
αρμόδιο, σύμφωνα με την κείμενη νομοθεσία. 

Η μη τήρηση των περιβαλλοντικών όρων ή η καθ’ υπέρ¬ 
βασή τους πραγματοποίηση έργων και δραστηριοτήτων 
με αποτέλεσμα την υποβάθμιση του περιβάλλοντος, συ¬ 
νεπάγονται πέραν των κυρώσεων από άλλες διατάξεις 
της κείμενης νομοθεσίας, την επιβολή στους υπευθύνους 
των προβλεπομένων από τις διατάξεις των άρθρων 28,29 
και 30 του Ν. 1650/86. 

Ο ανάδοχος του έργου (εργολάβος) πριν την έναρξη 
των εργασιών να ενημερώσει τη Λιμενική Αρχή Ναυπλίου 
προκειμένου να εφοδιασθεί με την προβλεπόμενη στο 
άρθρο 260 ΓΚΛ άδεια. 

Τα έργα να παραμείνουν κοινόχρηστα χωρίς να δημι- 
ουργηθεί κανένα εμπράγματο δικαίωμα για οιονδήποτε. 

Να ελλιμενίζονται κατά προτεραιότητα αλιευτικά σκά¬ 
φη και σε έκτακτες περιπτώσεις (δυσμενείς καιρικές συν¬ 
θήκες) και μόνο εφόσον υπάρχει διαθέσιμος χώρος, να 
χρησιμοποιείται και από σκάφη άλλων κατηγοριών. 

Να ληφθούν όλα τα απαραίτητα μέτρα και να γίνει προ¬ 
σωρινή σήμανση με πινακίδες προς αποφυγή ατυχημά¬ 
των κατά τη διάρκεια των εργασιών, όπως θα υποδείξει η 
Λιμενική Αρχή. 

Επειδή η περιοχή δεν προστατεύεται από τους Ν.ΝΑ α¬ 
νέμους, οι οποίοι φθάνουν σε μεγάλη ένταση, θα πρέπει 
τα προστατευτικά έργα να είναι επαρκούς ύψους και α¬ 
ντοχής, ενώ για την προστασία των ελλιμενισμένων μι¬ 
κρών σκαφών από το αντιμάμαλο, θα πρέπει να κατα¬ 
σκευαστούν στις προβλήτες και στο ύψος της θάλασσας 
οπές ανακούφισης. 

Να τηρηθούν οι διατάξεις του Κ.Ν. 5351/32 «Περί Αρ¬ 
χαιοτήτων» και σε περίπτωση ανευρέσεως εναλίων αρ¬ 
χαίων κατά τη διάρκεια των εργασιών, οι υπεύθυνοι του 
έργου οφείλουν να τις διακόψουν αμέσως και να ειδοποι¬ 
ηθεί η αρμόδια Εφορεία Εναλίων Αρχαιοτήτων, προκειμέ¬ 
νου να προβεί στις ενέργειες των αρμοδιοτήτων της. 

Κατά τις οποιεσδήποτε εκσκαφικές εργασίες να ειδο¬ 
ποιηθεί εγκαίρως η Ε’ Εφορεία Προϊστορικών και Κλασσι¬ 
κών Αρχαιοτήτων, ώστε να διατεθεί φύλακας αρχαιοτή¬ 
των ο οποίος σε περίπτωση εντοπισμού αρχαίων θα τις 
διακόψει. 

Να εφαρμοσθούν οι διατάξεις της ΚΥΑ 69269/5387 
(ΦΕΚ678/Β790). 

Να γνωστοποιηθεί στην Υδρογραφική Υπηρεσία του 
ΓΕΝ η έναρξη και το τέλος κατασκευής των έργων και με¬ 
τά την εκτέλεσή τους να αποσταλούν σε αυτήν σχεδια¬ 
γράμματα κλίμακας 1:500 που να δείχουντα έργα που έ¬ 
γιναν μαζί με τα γύρω από αυτά βάθη, καθώς και σχεδια¬ 
γράμματα κλίμακας 1:20.000, τα οποία να δείχνουν τη 
γεωγραφική θέση των έργων που εκτελέστηκαν. 

Ο χώρος στον οποίο θα εκτελεστούν τα έργα να παρα- 
μείνει κοινόχρηστος και να χρησιμοποιείται ελεύθερα α¬ 
πό όλους τους πολίτες. 

Τα έργα που θα γίνουν στον αιγιαλό ανήκουν στο Δημό¬ 
σιο, χωρίς τούτο να υποχρεούται να καταβάλει καμιά α¬ 
ποζημίωση. 

Το παραχωρούμενο δικαίωμα χρήσης αιγιαλού μπορεί 
να ανακληθεί εκ μέρους του Δημοσίου, για λόγους εθνι¬ 
κής ανάγκης, άμυνας και ασφάλειας της Χώρας αλλά και 
για λόγους κατασκευής δημοσίων και λιμενικών έργων, ό¬ 
πως και λόγους παράβασης των όρων με τους οποίους 
χορηγείται η άδεια. 

Στις περιπτώσεις αυτές ο φορέας εκτέλεσης του έργου 
υποχρεούται να εγκαταλείψει τη χρήση και γενικά όλο το 
έργο μέσα σε τακτή προθεσμία, χωρίς καμία αξίωση από 
το Δημόσιο για οποιαδήποτε αποζημίωση. 

Η Δ/νση Υποδομών της Νομαρχιακής Αυτοδιοίκησης 
Αρκαδίας να παρακολουθεί την κανονική εκτέλεση των 
εργασιών σε συνεργασία με την αρμόδια Λιμενική Αρχή 
και να αναφέρει στην Κτηματική Υπηρεσία Αρκαδίας κάθε 
διαπιστούμενη παράβαση. 

Επίσης η Δ/νση Υγείας Πρόνοιας της πιο πάνω Νομαρ¬ 


χιακής Αυτοδιοίκησης να καταβάλει κάθε προσπάθεια και 
να λάβει τα αναγκαία μέτρα προκειμένου να αποφευχθεί 
η ρύπανση της θαλάσσιας περιοχής. 

Μετά το τέλος των προσχώσεων θα δημιουργηθεί νέος 
αιγιαλός και παραλία, των οποίωντα όρια θα καθοριστούν 
από την αρμόδια Επιτροπή καθορισμού ορίων αιγιαλού 
και παραλίας και θέσεων αμμοληψίας, ο παλαιός αιγιαλός 
δε, καθώς και το γήπεδο που θα δημιουργηθεί από τις 
προσχώσεις μετά τον καθορισμό των νέων οριογραμμών 
αιγιαλού, παραλίας και παλαιού αιγιαλού, να εμβαδομε- 
τρηθεί, να οριοθετηθεί και να καταγραφεί από την αρμό¬ 
δια Κτηματική Υπηρεσία Αρκαδίας ως κτήμα του Δημοσί¬ 
ου του οποίου η πλήρης κυριότητα ανήκει στο Δημόσιο. 

Απαγορεύεται η εκτέλεση οποιουδήποτε άλλου έργου 
στην ως άνω περιοχή χωρίς την έκδοση σχετικής άδειας 
από την αρμόδια Αρχή. 

Ομοίως απαγορεύεται η χρησιμοποίηση του παραχω- 
ρούμενου χώρου για σκοπούς ξένους προς τους σκο¬ 
πούς που καθορίζονται με την απόφαση παραχώρησης 
και με το παρόν Προεδρικό Διάταγμα. 

Στον Υφυπουργό Οικονομικών αναθέτουμε τη δημοσί¬ 
ευση και εκτέλεση του παρόντος Προεδρικού Διατάγμα¬ 
τος. 

Αθήνα, 10 Αυγούστου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΦΩΤΙΑΔΗΣ 

ΑΠΟΦΑΣΕΙ Σ 

Αριθ.2165 (2) 

Αλλαγή χρήσης τμήματος του υπ’ αρ. 2004 τεμαχίου της 
συμπληρωματικής διανομής έτους 1982, αγρ/τος Κα- 
μπάνης Ν. Κιλκίς, υπό τα στοιχεία Α, Β, Γ, Δ, Ε, Ζ, Η, Θ, 
Α. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη : 

1) Τηνπαρ. 1 του άρθρου 3 του Ν. 1512/85 (ΦΕΚ4Α785) 
«Περί τροποποίησης και συμπλήρωσης πολεοδομικών 

διατάξεων κ.λπ.». 

2) Τις διατάξεις του άρθρου 3 του Ν. 2218/94 και του άρ¬ 
θρου 5 του Ν. 2240/94. 

3) Την υπ’ αριθμ. 326/95 Διαπιστωτική πράξη του Νο¬ 
μάρχη Κιλκίς. 

4) Την υπ’ αριθμ. Δ1369/17.6.99/23.6.99 έγγραφο της Δ/ 
νσης Γεωργίας Κιλκίς, καθώς και την από 6.4.2000 ορθή 
επανάληψή του. 

5) Την τήρηση των προϋποθέσεων, όπως αυτές εκφρά¬ 
ζονται στα κάτωθι έγγραφα: 

α) Την υπ’ αρ. 89/2000 Απόφαση του Δημοτικού Συμ¬ 
βουλίου Γαλλικού. 

β) Το υπ’ αρ. 4754/30.12.99 έγγραφο του Δασαρχείου 
Κιλκίς, καθώς και το γεγονός ότι η εν λόγω Υπηρεσία δεν 
θεώρησε απαραίτητη την εκ νέου γνωμοδότησή της, ύ¬ 
στερα από την ορθή επανάληψη (6.4.2000) του αρχικού 
Δ/1369/1999 εγγράφου της Δ/νσης Γεωργίας, επί του ο¬ 
ποίου και είχε γνωμοδοτήσει. 

γ) Το υπ’ αρ. 2608/8.6.2000 έγγραφο της Δ/νσης Υγείας 
Προνοίας. 

δ) Το υπ’ αρ. 7474/943/13.4. 2000 έγγραφο της Δ/νσης 
Πολεοδομίας και Περιβάλλοντος Κιλκίς. 


ε) Το υπ’αρ.Τ.Β. ΚΙ. Φ 14.1.7/459/1.6.2000 έγγραφο του 
Τμήματος Βιομηχανίας. 

στ) Το υπ’ αρ. Φ 10.2/3915/29.5.2000 έγγραφο του ΕΟΤ 
Θεσ/νίκης. 

ζ) Το υπ’ αρ. 5867/14.7.2000 έγγραφο της ΙΣΤΈφορίας 
Προϊστορικών και Κλασσικών Αρχαιοτήτων. 

η) Την υπ’ αρ. 184/24.1.2000 βεβαίωση του άρθρου 26 
τουΝ. 1892/90. 

θ) Το υπ’ αρ. Δ/1950/21.7.2000 έγγραφο της Δ/νσης Γε¬ 
ωργίας Κιλκίς. 

ι) Την υπ’ αρ. 3691/23.12.1999 Απόφαση Νομάρχη Κιλ¬ 
κίς περί «Έγκρισης περιβαλλοντικών ορών της βιοτεχνίας 
κουφωμάτων αλουμινίου του Τσαπανίδη Κων/νου». 

6) Το τοπογραφικό διάγραμμα που συνέταξε ο Παύλος 
Γεωργίαδης, Πολιτικός Μηχανικός. 

7) Το γεγονός ότι η παρούσα δεν απαλλάσσει τον εν- 
διαφέρομενο από την προσκόμιση άλλων εγκρίσεων για 
την έκδοση της οικοδομικής άδειας, αποφασίζουμε: 

1) Την αλλαγή χρήσης του τεμαχίου από στοιχεία Α, Β, 
Γ, Δ, Ε, Ζ, Η, Θ, Α (τμήματοςτου εκ μεταβολής 2004τεμα¬ 
χίου της συμπληρωματικής διανομής 1982 αγρ/τος Κα- 
μπάνης) όπως αυτό φαίνεται στο συνημμένο διάγραμμα, 
από βοσκή ορεινή κοινόχρηστη σε γη με χρήση βιοτεχνι¬ 
κή για εγκατάσταση βιοτεχνίας κουφωμάτων αλουμινίου. 

2) Από το κανονιστικού χαρακτήρα της παρούσας δεν 
προκαλείται δαπάνη εις βάρος του κρατικού προϋπολο¬ 
γισμού, ούτε του οικείου Ο.Τ.Α. (Ε330/92). 

Η παρούσα να δημοσιευθεί στην Εφημερίδα της Κυ- 
βερνήσεως. 

Κιλκίς, 25 Αυγούστου 2000 
Ο Νομάρχης 

ΘΕΟΔΩΡΟΣ ΠΑΡΑΣΤΑΤΙΔΗΣ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


























